b"\n_START_ARTICLE_\nIsoniazid\n_START_PARAGRAPH_\nIsoniazid er et indholdsstof i l\xc3\xa6gemidler mod tuberkulose, der for det meste for\xc3\xa5rsages af bakterien mycobacterium tuberculosis. Isoniazid h\xc3\xa6mmer dannelsen af mykolsyre, der indg\xc3\xa5r i mycobacterium tuberculosis' cellev\xc3\xa6g, hvilket f\xc3\xb8rer til, at cellev\xc3\xa6ggen opbygges forkert, og bakterierne d\xc3\xb8r.\n_START_SECTION_\nFarmakokinetik\n_START_PARAGRAPH_\nStoffet elimineres fra kroppen, overvejende ved konjugation i leveren med acetat til acetylisoniazid. Dette stof er mindre aktivt og udskilles lettere end isoniazid selv. Nogle patienter er hurtige acetylatorer (ca. 40% af den kaukasiske befolkning), og hos disse er halveringstiden for isoniazid ca. 60 minutter, og hos langsomme acetylatorer (ca. 60& af den kaukasiske befolkning) er halveringstiden ca. 160 minutter."